ବେଧଡ଼କ ଚାଲିଛି ଗୁଣ୍ଡୁରି ପକ୍ଷୀ ଶିକାର\nକୋଟପାଡ, ୧୫।୧୨ (ଡି.ଏନ୍.ଏ.)-କୋରାପୁଟ ଜିଲା କୋଟପାଡ ଅଞ୍ଚଳରେ ବେଧଡ଼କ ଭାବେ ଗୁଣ୍ଡୁରି ପ\nବେଧଡ଼କ ଚାଲିଛି ଗୁଣ୍ଡୁରି ପକ୍ଷୀ ଶିକାର December 15th, 00:00 AM December 15th, 00:00 AM\nକୋଟପାଡ, ୧୫।୧୨ (ଡି.ଏନ୍.ଏ.)-କୋରାପୁଟ ଜିଲା କୋଟପାଡ ଅଞ୍ଚଳରେ ବେଧଡ଼କ ଭାବେ ଗୁଣ୍ଡୁରି ପକ୍ଷୀ ଶିକାର ଚାଲିଛି। ଏଦିଗରେ କାର୍ଯ୍ୟାନୁଷ୍ଠାନ ଗ୍ରହଣ କରିବା ପରିବର୍ତ୍ତେ ବନ ବିଭାଗ ହାତ ବାନ୍ଧି ବସିଛି। ଏପରି ଶିକାର କ୍ରମାଗତ ଭାବେ ଜାରି ରହିଲେ ଆଉ କିଛି ଦିନ ପରେ ଗୁଣ୍ଡୁରି ପକ୍ଷୀ ଦେଖିବାକୁ ବିରଳ ଲାଗିବ। କୋରାପୁଟ ଜିଲାର ବୈପାରୀଗୁଡା, କୁନ୍ଦୁରା, କୋଟପାଡ ଅଞ୍ଚଳରେ ପ୍ରାକୃତିକ ଜଙ୍ଗଲ ଥିବାରୁ ଏହି ଅଞ୍ଚଳମାନଙ୍କରେ ଗୁଣ୍ଡୁରି ପକ୍ଷୀ ଦେଖିବାକୁ ମିଳେ। ଧାନକଟା ସମୟରେ ବିଲମାନଙ୍କରେ କଟାହେବା ଧାନ ଖେତରୁ ଧାନ ଆହାର ସକାଶେ ଗୁଣ୍ଡୁରି ପକ୍ଷୀମାନେ ଆସିଥାନ୍ତି। ଏହାର ସୁଯୋଗ ନେଇ ଶିକାରିମାନେ ଜାଲ ପକାଇ ଗୁଣ୍ଡୁରି ପକ୍ଷୀ ଶିକାର କରିଥନ୍ତି। ଗୁଣ୍ଡୁରି ପକ୍ଷୀ ବର୍ଷ ତମାମ୍ ଜଙ୍ଗଲ ଅଞ୍ଚଳରେ ରହୁଥିବା ବେଳେ କେବଳ ଶୀତ ଦନରେ ଜଙ୍ଗଲରୁ ବାହାରି ଆହାର ସଂଗ୍ରହ ସକାଶେ ଜଙ୍ଗଲ ପାଖ ବିଲମାନଙ୍କୁ ଆସିଥାନ୍ତି। ଏହି ପକ୍ଷୀ ମାଂସ ଷ୍ଟୋନ୍ରୋଗ, ବାତରୋଗ ଦୂର କରିବାରେ ବେଶ୍ ସହାୟକ ହୋଇଥାଏ ବୋଲି କୁହାଯାଉଛି। ଗୁଣ୍ଡୁରି ପକ୍ଷୀ ଶିକାର କରି ଶିକାରୀମାନେ ଲୁଚାଛପାରେ ରାସ୍ତାପାର୍ଶ୍ୱ ଢ଼ାବା, ଗଁ।ଗହଳି ହାଟମାନଙ୍କରେଗୋଟିଏ ପକ୍ଷୀକୁ ୪୦ରୁ ୭୦ ଟଙ୍କାରେ ବିକ୍ରି କରନ୍ତି। କୋଟପାଡ ଅଞ୍ଚଳର ନୂଅଁ।ଗଁ।, ମୁହାହାଣ୍ଡି, ସଡ଼ରଙ୍ଗା, ସର୍ଗିଗୁହା, ବଣସନା, ଛତିଲା, ଚାନ୍ଦିଲି ଅଞ୍ଚଳରେ ଗୁଣ୍ଡୁରି ପକ୍ଷୀ ଶିକାର ହେଉଥିବା ଜଣାପଡିଛି। ଏହାର ରଙ୍ଗ ଧୂସର ମାଟିଆ ହୋଇଥିବାବେଳେ, ଧାନ, ମାଣ୍ଡିଆକୁ ଏମାନେ ଖାଦ୍ୟ ରୂପେ ଗ୍ରହଣ କରିଥାନ୍ତି। ଏହି ପକ୍ଷୀ ମାଂସକୁ କୁକୁଡା ମାଂସ ଭଳି ରନ୍ଧା ଯାଇଥାଏ। ତନ୍ଦୁରି ମଧ୍ୟ କରାଯାଇଥାଏ। ବର୍ତ୍ତମାନ ଏହି ପକ୍ଷୀକୁ ସୁରକ୍ଷା ଦିଆ ନ ଗଲେ ଆଗାମୀ ଦିନରେ ଏହି ପକ୍ଷୀବଂଶ ଲୋପ ପାଇଯିବ ବୋଲି ପକ୍ଷୀପ୍ରେମୀମାନେ ମତ ଦେଇଛନ୍ତି। ଏନେଇ ଜୟପୁର ଡିଏଫ୍ଓ ଅଶ୍ୱିନ କୁମାର କରଙ୍କୁ ପଚାରିବାରୁ ସେ କହିଛନ୍ତି ଯେ, ବର୍ତ୍ତମାନ ସୁଦ୍ଧା ପକ୍ଷୀ ଶିକାର ହେଉଥିବା ନେଇ କୌଣସି ନଜର ବିଭାଗ ଦୃଷ୍ଟିକୁ ଆସିନାହିଁ କି ଅଭିଯୋଗ ହୋଇନାହିଁ। ଅଭିଯୋଗ ହେଲେ କାର୍ଯ୍ୟାନୁଷ୍ଠାନ ହେବ ।
